#  *Výbor*

 *Národnej rady Slovenskej republiky*

 *pre hospodárske záležitosti*

 35. schôdza výboru

 Číslo: CRD - 858/2017 - VHZ

**112**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

zo 6. júna 2017

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (**tlač 529**)

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (**tlač 529**);

#### o d p o r ú č a

#  Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (**tlač 529**) schváliť s pozmeňujúcimi a doplňujúcimi návrhmi uvedenými v prílohe;

#### p o v e r u j e

predsedníčku výboru, aby výsledky rokovania výboru v druhom čítaní zo dňa 6. júna 2017 spolu s výsledkami rokovania ostatných výborov spracovala do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložila ju na schválenie gestorskému výboru,

spoločného spravodajcu výborov **P. Pamulu** (M. Mojša), aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Michal **B a g a č k a** Jana **K i š š o v á, v.r.**

 Eduard **H e g e r** predsedníčka výboru

 overovatelia výboru

#  *Výbor*

 *Národnej rady Slovenskej republiky*

 *pre hospodárske záležitosti*

 35. schôdza výboru

 Príloha k uzneseniu č. 112

##### Z m e n y a  d o p l n k y

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (**tlač 529**)

­­­­­­­­­­­­­­­­­­­­­­­­

V čl. I bode 1 § 16b ods. 9 písm. a) sa slová „v dobe“ nahrádzajú slovami „v čase“.

Úprava ustanovenia sa navrhuje v rámci zosúladenia používanej terminológie v platnom znení zákona č. 725/2004 Z. z.

V čl. I bode 1 § 16b ods. 9 písm. b) sa slovo „neuplynula“ nahrádzajú slovom „neuplynul“ a slová „doba dlhšia“ sa nahrádzajú slovami „čas dlhší“.

Ide o formulačnú úpravu ustanovenia vzhľadom na terminológiu zavedenú zákonom č. 725/2004 Z. z.

V čl. I bode 1 § 16b ods. 9 písm. c) sa vypúšťajú slová „aspoň podľa normy EURO 2“.

Ustanovenie odkazuje na právnu normu, ktorá nebola publikovaná v Zbierke zákonov Slovenskej republiky. V súlade s bodom 18 posledný odsek prílohy č. 2 Legislatívnych pravidiel tvorby zákonov sa preto navrhuje tento odkaz vypustiť.